cyanic-selkie/wikianc huggingface dataset:
Carlo Confalonieri
Prest
Den 18. mars 1916 mottok Carlo Confalonieri som22-åring prestevielsens sakrament i Milano av kardinal Andrea Carlo Ferrari. I 1921 ble den unge presten sekretær til det da nettopp utnevnte nye erkebiskop av Milano, kardinal Achille Ratti og i 1922 ledsaget han kardinalen til konklavet i 1922 etter pave Benedikt XVs død. Der ble kardinal Ratti valgt, og tok navnet Pius XI.
Pave Pius XI utnevnte straks, samme dag som han ble valgt til pave, til sin sekretær. I dette vervet stod han helt til Pius XIs død. Senere skulle han skrive en erindringsbok om denne tiden, Pio XI visto da vicino.
Erkebiskop
Den 27. mars 1941 utnevnte pave Pius XII ham til erkebiskop av L'Aquila, og bispeviet ham den 4. mai samme år; medkonsekratorer var kuriebiskopene Giuseppe Migone og Alfonso Camillo De Romanis. Han ble den 22. februar 1950 sekretær for lederen av Kongregasjonen for seminarer og universiteter og titularerkebiskop av Nicopolis ad Nestum.
Kardinal
Han ble kreert til kardinal av pave Johannes XXIII i 1958, med Sant'Agnese fuori le mura som tittelkirke, og deltok under Annet Vatikankonsil 1962–1965.
Han deltok i konklavet 1963 som valgte Paul VI. De to neste pavevalgene, begge i 1978, kunne han ikke delta i, ettersom Paul VI innen da hadde etablert en ny pavevalgsordning med konstitusjonen Romano Pontifici Eligendo, og den utelukket kardinaler som var fylt 80 år fra deltakelse.
Han var sekretær (lederstillingen den gang, senere kalt prefekt) for Konsistorialkongregasjonen 1961–1984 (nytt navn fra 1967: Kongregasjonen for biskopene), og var dekanus for Kardinalskollegiet 1977- 1986.
Episkopalgenealogi
Hans episkopalgenealogi er:
21. etappe i Tour de France 2009
21. etappe i Tour de France 2009 ble kjørt søndag 26. juni 2009. Som vanlig ble det kjørt rolig på denne siste etappen frem til Champs-Élysées. Mark Cavendish tok som forventet sin sjette etappeseier, foran sin opptrekker Mark Renshaw. Thor Hushovd endte på sjetteplass, men det var tilstrekkelig til at han beholdt den grønne trøya med ti poengs ledelse.
1. sprint (Haut des Champs-Élysées)
Etter 120 km
2. sprint (Haut des Champs-Élysées)
Etter 133 km
Eksterne lenker
2009 Tour de France, Stage 12 to Stage 21
Eoin MacNeill
Eoin MacNeill (født 15. mai 1867, død 15. oktober 1945) var en irsk forsker og revolusjonær nasjonalist.
Liv og virke
Han ble født som John McNeill i Glenarm i Antrim, og fikk sin utdannelse ved Queen's College, Belfast. Han største interesse var irsk historie. I 1893 grunnla han Conradh na Gaeilge sammen med Douglas Hyde og andre forkjempere for en gjenoppliving av irsk gælisk, og han ble senere redaktør for Gaelic Journal. I 1908 ble han professor i tidlig irsk historie ved University College Dublin.
Gjennom Conradh na Gaeilge møtte han medlemmer av Sinn Féin, og han ble formann for rådet som grunnla Irish Volunteers i 1913. Senere ble han denne paramilitære organisasjonens øverstkommanderende.
Etter at opprøret var slått ned ble MacNeill arrestert og dømt til livstids fengsel. Han ble løslatt allerede i 1917, og i parlamentsvalget i Storbritannia 1918 ble han valgt til parlamentsmedlem for Sinn Féin. Som de andre Sinn Féin-representantene nektet han å ta sitt sete i Det britiske parlamentet, og ble i stedet med ved opprettelsen av Dáil Éireann.
I 1924 ble det opprettet en grensekommisjon som skulle revurdere grensen mellom Fristaten og Nord-Irland. MacNeill ble Fristatens representant i kommisjonen, men gikk av etter at en rapport om kommisjonens forslag ble publisert i en avis, og W.T. Cosgrave kritiserte ham for å ikke ha holdt regjeringen orientert. Mange hadde hatt store forhåpninger om at Fristatens territorium ville vokse betraktelig som følge av kommisjonens anbefalinger, og MacNeill ble sterkt kritisert da det viste seg at Fristaten ville tape territorium. Hele rapporten ble lagt til side, ettersom begge parter følte de ville tape på endringene. MacNeill måtte gå av som minister, og i 1927 tapte han i valget til Dáil.
Han trakk seg tilbake fra politikken, og ble formann for Irish Manuscripts Commission. I løpet av de neste årene publiserte han flere bøker om irsk historie, og viet sitt liv til forskning.
MacNeill døde i Dublin av naturlige årsaker den 15. oktober 1945, 78 år gammel.
Broren James McNeill var den nest siste generalguvernør for Den irske fristaten, mens Eoin MacNeills barnebarn Michael McDowell i 2006 ble justis-, likestillings- og lovreformminister.
Antarktishalvøya
Antarktishalvøya ei landtunge av det antarktiske kontinent som strekker seg nordover mot sørspissen av Sør-Amerika, til ca. 63°S. Antarktishalvøya har en oppreven kystlinje med mange fjorder, sund og øyer, men denne er for det meste dekket av isbremmer, slik at iskanten danner avslutning mot Sørishavet. Særlig er dette tilfelle på østsida mot Weddellhavet, der Larsen isbrem går nesten til nordspissen av halvøya. Det nordligste punktet er Prime Head på 63º13'S.
Opprinnelig ble halvøya kalt Graham Land av Storbritannia og Palmer Peninsula av USA. Etter en overenskomst i 1964 betegner nå Graham Land den nordlige delen av Antarktishalvøya og Palmer Land den sørlige delen. De spansktalende landene benytter navnet Península Antártica. Chile benytter navnet Tierra de O'Higgins parallelt etter politikeren Bernardo O'Higgins, mens Argentina av og til benytter Tierra de San Martín etter frigjøringshelten José de San Martín.
Baltasar Brum (Uruguay)
Baltasar Brum er en by i Artigas-departementet i det nordlige Uruguay. Byen har om lag 2 472 innbyggere. Det ble oppkalt etter president Baltasar Brum (1919–1923).
Befolkning
Baltasar Brum har 2 472 innbyggere (beregning 2004)
Kilde:
Kommune
Byens ordfører (alcalde) er José Lachaise.
Edvard VII av Storbritannia
Edvard VII (Albert Edvard, før han ble konge kalt Albert, privat Bertie; født 9. november 1841, død 6. mai 1910) var konge av Storbritannia og keiser av India fra 22. januar 1901 og til sin død i 1910.
Norske jenter
Norske jenter er debutalbumet til den norske gruppa The Kids. Albumet solgte til platina i 1980, mye takket være sangen «Forelska i lærer'n». Plata ble utgitt med svenske tekster året etter, med tittelen Hon är förälskad i lärar'n. Albumet ble produsert av Kristian Lindeman og Rune Nordal.
Edvard VII av Storbritannia
Som den eldste sønn av dronning Victoria og prins Albert av Sachsen-Coburg-Gotha var Edvard i slekt med kongehusene over hele Europa. Før han overtok tronen var han tronarving og holdt tittelen fyrste av Wales lengre enn noen av sine forgjengere. I løpet av morens lange regjeringstid var han i stor grad ekskludert fra politisk makt, og kom til å personifisere den fasjonable og makelige samfunnseliten. Han reiste gjennom hele Storbritannia for å utføre seremonielle plikter og representerte Storbritannia ved utenlandsbesøk. Hans reiser til Nord-Amerika i 1860 og til det indiske subkontinent i 1875 var populære og en suksess, men til tross for offentlig anerkjennelse, kom hans rykte som en playboyprins til å forsure hans forhold til dronningen.
Som konge spilte Edvard en rolle i moderniseringen av den britiske krigsmarinen og den britiske hæren etter boerkrigen. Han gjeninnførte tradisjonelle seremonier som offentlige framvisninger og utvidet rekken av folk som de kongelige sosialiserte med. Han fostret gode forhold mellom Storbritannia og andre europeiske land, særlig Frankrike, noe som gjorde at han ble omtalt som Peacemaker, «fredsmakeren», men hans forhold til sin nevø, den tyske keiser Vilhelm II var til gjengjeld dårlig. Edvardiansk tid, som dekket Edvards periode på tronen og har navn etter ham, sammenfalt med et nytt århundre og innebar betydelige endringer i teknologi og i samfunnet, inkludert dampturbinen og framveksten av sosialisme som politisk kraft. Han døde i 1910 midt i en konstitusjonell krise som ble løst det påfølgende året med loven om parlamentet av 1911 som begrenset makten til det ikke-valgte House of Lords, det britiske overhuset.
Bakgrunn
Edvard VII var sønn av dronning Victoria av Storbritannia. Hans far, prins Albert, tilhørte slekten Sachsen-Coburg-Gotha, og Edvard ble dermed den første britiske monarken av denne slekten på tronen. Han var utnevnt til fyrste av Wales fra en måned etter fødselen, den 8. desember 1841.
Fyrste av Wales
Dronning Victoria og prins Albert var bestemt på at deres eldste sønn skulle ha en utdannelse som forberedte ham på sin rolle i det konstitusjonelle monarki. Fra han var sju år gammel ble det satt i gang et strengt utdanningsprogram bestemt av prins Albert og ledet av flere lærere. I motsetning til sin eldre søster Victoria, utmerket ikke Edvard seg i sine studier. Han forsøkte å møte sine foreldres forventninger, men til ingen nytte. Selv om Edvard ikke var en flittig student — hans egentlige talent var å sjarmere, sosialisere og vise takt — beskrev Benjamin Disraeli ham som velinformert, intelligent og med gode manérer og væremåte. Etter å ha fullført sin ungdomsskoleutdannelse ble hans lærer erstattet av en personlig guvernør, generalmajor Robert Bruce.
Etter en dannelsesreise til Roma i løpet av de første månedene av 1859, tilbrakte han sommeren som student ved Universitetet i Edinburgh, med blant andre kjemikeren Lyon Playfair som lærer. I oktober samme år ble han immatrikulert som laveregradsstudent ved Christ Church ved Universitetet i Oxford. Da han nå var frigjort fra de strenge pedagogiske begrensningene under sine foreldre, kunne han for første gang glede seg over sine studier og hadde tilfredsstillende eksamener. I 1861 ble han overført til Trinity College ved Universitetet i Cambridge hvor han studerte historie under Charles Kingsley, professor i historie. Kingsleys anstrengelser brakte fram de beste akademiske prestasjonene i Edvards liv og han gledet seg til hans forelesninger.
Edvard besøkte som den første fyrste av Wales Nord-Amerika i 1860, og besøket var en stor suksess.
Ekteskap
Den 10. mars 1862 giftet han seg med prinsesse Alexandra av Danmark på Windsor slott.
Dronning Victoria hadde poengtert at ekteskapet var av upolitisk karakter, og hadde selv hatt reservasjoner omkring Alexandra på grunn av hennes danske bakgrunn. Samtidig var Victoria heller ikke glad for Alexandras familie, som hun anså for å være umoralsk. Alexandra ble valgt fordi det likevel ble ansett at hun var den best egnede blant et begrenset antall prinsesser.
Bryllupet ble en kjempeaffære, og store folkemengder samlet seg i gatene for å hylle paret. Der var imidlertid en del misnøye, da dronning Victoria, som fortsatt sørget over prins Alberts død i 1861, valgte å holde bryllupet på Windsor istedenfor i London.
Edvard og Alexandra fikk som bolig Marlborough House i London og Sandringham House i Norfolk. Sistnevnte lot Edward ombygge og det ble parets rettmessige hjem. Prins Albert hadde kjøpt eiendommen spesifikt til sin eldste sønn.
Edvard og Alexandra fikk seks barn:
Konge
Edvard var fyrste av Wales (tronarving) i nesten 60 år. Ikke før morens død den 22. januar 1901 ble han selv konge. Selv om Edvard hele livet hadde blitt kalt Albert, tok han navnet Edvard VII som konge ettersom hans mor etter sin ektemanns død hadde bestemt at ingen monark skulle bære navnet Albert som kongenavn. 9. august 1902 ble han kronet i Westminster Abbey.
Edvard ble 3. oktober 1874 utnevnt til storkors med kjede av St. Olavs Orden.
1568 Aisleen
1568 Aisleen er en hovedbelteasteroide. Den ble oppdaget 21. august 1946 av Ernest Leonard Johnson ved Union Observatory i Johannesburg.
1567 Alikoski
1567 Alikoski er en asteroide i det ytre av hovedbeltet. Den ble oppdaget 22. april 1941 av Yrjö Väisälä i Åbo. Asteroiden er oppkalt etter den finske astronomen Heikki Alikoski som var Väisäläs assistent ved Åbo universitet.
Schizoaffektiv lidelse
Schizoaffektiv lidelse er en psykiatrisk diagnose som beskriver en psykisk lidelse karakterisert ved tilbakevendende episoder med elevert eller depressivt humør, eller ved samtidig elevert og depressivt humør, som veksler med, eller oppstår samtidig med sanseforvrengninger.
Generelle kjennetegn
Schizoaffektiv lidelse rammer vanligvis kognisjon og følelse. Hørselshallusinasjoner, paranoide, bisarre vrangforestillinger, eller forstyrrelser i tale og tanke, med betydelige sosiale og arbeidsrelaterte vanskeligheter, er typisk. Inndelingen i den depressive og bipolare typen er basert på hvorvidt den rammede noen gang har hatt en manisk, hypomanisk eller blandet episode. Symptomene starter vanligvis i tidlig voksenalder, ofte mellom 16- og tredveårsalder, mens diagnostisering før 13-årsalder er sjeldent.
Diagnosen er basert på pasientens selvrapporterte erfaringer og observerte oppførsel. Ingen nåværende laboratorietester av schizoaffektiv lidelse eksisterer.[trenger referanse] Som gruppe har personer med schizoaffektiv lidelse bedre prognose enn personer med schizofreni, men verre enn, eller omtrent samme prognose som personer med bipolar lidelse.
Genetikk, tidlig utvikling, nevrobiologi, psykologiske og sosiale prosesser er viktige medvirkende faktorer. Noen rekreasjons- og reseptmedisiner kan utløse eller forverre symptomer. Ny forskning fokuserer på den nevrobiologiske rollen, men ingen enkel organisk årsak er funnet.
Mennesker med schizoaffektiv lidelse er trolig utsatt for komorbide tilstander, i tillegg til angstlidelser og rusmisbruk. Sosiale problemer som arbeidsledighet over lengre tid, fattigdom og hjemløshet, er vanlig. Gjennomsnittlig levealder for personer med lidelsen er kortere enn personer uten, på grunn av økte fysiske helseproblemer og en høyere selvmordsfrekvens.
Diagnosen ble introdusert i 1933, og ble fjernet fra eller korrigert i den forrige iterasjonen av the American Psychiatric Association's Diagnostic and Statistical Manual of Mental Disorders (DSM-V), som ble utgitt i 2012.
Kjennetegn og symptomer
Schizoaffektiv lidelse begynner vanligvis i sen ungdom og tidlig voksenalder, selv om det har blitt diagnostisert (veldig sjeldent) i barndommen. Disse er kritiske perioder i en persons sosiale og faglige utvikling som kan bli alvorlig avbrutt av sykdomsutløsningen.
Schizoaffektiv lidelse er en psykisk sykdom karakterisert ved tilbakevendende episoder med humørsvingninger og psykose. Psykose er definert som paranoia, vrangforestillinger og hallusinasjoner. Humørsvingninger er definert som perioder med klinisk depresjon, blandede episoder og maniske episoder. Individer med lidelsen kan erfare psykotiske symptomer før, under eller (vanligvis) etter deres depressive, blandede eller maniske episoder.
Lidelsen har en tendens til å være vanskelig å diagnostisere fordi symptomene ligner andre lidelser med elevert humør og psykotiske symptomer som bipolar lidelse (eller tilbakevendende depresjon) med psykotiske innslag og schizofreni.
Dinitrogentetraoksid
Dinitrogentetraoksid (N2O4) er en oksiderende, sterkt giftig og etsende forbindelse av nitrogen og oksygen. Ved reaksjon med vann danner det salpetersyre.
Tekniske anvendelser
Nitrogentetraoksid brukes som hypergolisk oksidasjonsmiddel sammen med hydrazin som drivstoff i rakettmotorer.
Håndball-VM 1999 for menn
Håndball-VM 1999 for menn ble spilt i Egypt i perioden 2. – 15. juni 1999.
Stormen Johanna
Stormen Johanna var et ekstremvær som spesielt rammet Storbritannia, Irland og Frankrike hardt den 10. mars 2008, og som førte til to drepte. Ekstremværet kom i form av storm, svært sterke vindkast og høye bølger i store områder.
Forløp
Kystvakten i Swansea meldte morgenen 10. mars at de ventet vinden skulle komme opp i styrke 10 eller 11, på en skala fra en til 12. Den kraftigste vindstyrken som ble meldt var på over 150 km/t. Dette ble målt på øya Isle of Wight, rett sør for Southampton i Den engelske kanal. Enkelte steder på fastlandet ble det målt vindkast opp i 130 km/t. Den hardeste vinden kom i Frankrike kom i Landes-distriktet i Bordeaux der vinden styrken nådde 150 km/t.
Skader og konsekvenser
En 26 år gammel franskmann druknet da seilbåten hans kantret ved Bretagne-kysten i Frankrike.
I Storbritannia ble 12 000 hus strømløse, mens 300 000 franske hus mistet strømmen. Det ble sendt ut flomvarsel på 41 steder i England og Wales. Flere veier ble stengt, og rundt 100 flyavganger fra flyplassene Heathrow og Gatwick ble kansellerte på grunn av stormen. På flere togstrekninger er det innført redusert fart, og fergetrafikken mellom fergetrafikken mellom Frankrike, England og Kanaløyene Jersey og Guernsey ble stoppet. I Newport i Wales måtte nærmere 170 mennesker evakueres fra en campingplass natten mellom 9. og 10. mars.
Den britiske kystvakten måtte sende redningsbåter for å assistere en svensk oljetanker som fikk problemer i Den engelske kanal, mens stormen førte til at et nederlandskregistrert tankskip Artemis gikk på land ved Les Sables d'Olonne i Bretagne. Et tredje fartøy sank på nordkysten av Storbritannia, men mannskapet ble berget av andre fiskebåter.
Schizoaffektiv lidelse
Diagnose
Diagnosen er basert på personens selvrapporterte opplevelser i tillegg til avvik i adferd rapportert av familiemedlemmer, venner eller kolleger, til en psykiater, psykiatrisk sykepleier, sosionom eller klinisk psykolog i en klinisk vurdering. En liste med kriterier må oppfylles for å kunne stille diagnosen. Dette avhenger både av tilstedeværelsen og varigheten av visse tegn og symptomer.
Som omtalt ovenfor er det flere psykiske lidelser som kan ha et tilsvarende omfang av psykotiske symptomer. Disse er bipolar lidelse med psykotiske trekk, depresjon med psykotiske trekk, schizofreni, rusutløst psykose, kort rusindusert psykose og tvangslidelse. Disse lidelsene må utelukkes før schizoaffektiv lidelse kan diagnostiseres.
Behandling
En autorisert psykiater kan skrive resept på (vanligvis kombinasjoner av) medisin til personen. Hver enkelt person reagerer forskjellig på medisiner. Medisiner som vanligvis brukes for å behandle schizoaffektiv lidelse er listet nedenfor.
Mot psykotiske symptomer er fortrinnsvis én, men noen ganger to nevroleptiske medisiner foreskrevet. Eksempler på nevroleptisk medisin er følgende:
Mot maniske symptomer kan stemningsstabiliserende medisiner bli foreskrevet sammen med nevroleptika. Eksempler er:
Mot depresjon kan antidepressiva bli foreskrevet sammen med et nevroleptika. Eksempler er:
Stephen Stills
Liv og virke
Stills var født inn i en miltærfamilie, noe som gjorde at han som barn flyttet mye rundt. Dette førte til at han som ung utviklet en interesse for ulike stilarter, blant annet blues og folkemusikk. Han ble også influert av latinamerikansk musikk etter å ha bodd i Costa Rica og Panamakanalsonen, hvor han fullførte videregående skole.
Stills sluttet på University of Florida for å satse på en karriere i musikk tidlig på 1960-tallet. Fram til 1966 spilte Stills i en rekke mindre vellykkede band, blant dem the Continentals, hvor også den fremtidige gitaristen i The Eagles Don Felder var med. Stills endte opp i en ni-medlems vokalharmonigruppe som het the Cafe Au Go Go. I 1966 var han på audition for å bli med i gruppa The Monkees, men ble avvist blant annet på grunn at han allerede da begynte å bli tynn i håret og ville virke for gammel, samt at engasjementet ville komme i konflikt med den kontrakten han allerede var underlagt. Hans gamle romkamerat Peter Tork ble tatt opp.
Men karrieren fikk et oppsving da han ble med i gruppen Buffalo Springfield sammen med Richie Furay som han tidligere hadde spilt med i Cafe Au Go Go, Neil Young, som han hadde truffet under en turné i Canada, Bruce Palmer og Dewey Martin. Bandet ga ut tre album før det ble oppløst i 1968. Stills skrev flere av bandets sanger, blant annet hiten «For What It's Worth». Etter Buffalo Springfield dannet han supergruppen Crosby, Stills & Nash sammen med David Crosby og Graham Nash. Gruppen ble senere utvidet med Neil Young og var mest framgangsrik mot slutten av 1960- og begynnelsen 1970-årene. Gruppen spiller fortsatt sammen fra tid til annen.
Stephen Stills solodebuterte i 1970 med albumet Stephen Stills, hvor han fikk en hit med sangen «Love the One You're With». Året etter fulgte han opp med Stephen Stills 2, med blant annet sangen «Change Partners». Samme år dannet han også gruppen Manassas, sammen med blant andre Chris Hillman fra The Byrds. Gruppen ga ut to album innen den ble oppløst i 1973 og Stills fortsatte som soloartist. På midten av 1970-tallet dannet han og Neil Young The Stills-Young Band, kanskje inspirert av Crosby og Nashs vellykkede duo Crosby & Nash. De spilte bare inn et album, Long May You Run i 1976. De startet også en turné, men Young hoppet av etter noen forestillinger. Stills har innemellom gjenforeningene av Crosby, Stills & Nash (& Young) siden gitt ut en rekke soloalbum, den siste er Man Alive! fra 2005.
I 1997 ble Stills valgt inn dobbelt i Rock and Roll Hall of Fame, både med Buffalo Springfield og med Crosby, Stills & Nash.
Stills har lenge vært politisk engasjert. I 2000 var han delegat fra Florida for Al Gore på Demokratenes landsmøte.
Islands Brygge metrostasjon
Islands Brygge Station er en stasjon på Københavns metro linje M1. Stasjonen ligger rett under jorden på hjørnet av Njalsgade og Ørestads Boulevard i København. Stasjonen har fått navn etter bydelen Islands Brygge som ligger vest for stasjonen. På den andre siden av stasjonen ligger Københavns Universitet Amager. Stasjonen ligger dessuten tett på den Den Landskabelige Kanal, som går gjennom Ørestad Nord.
Islands Brygge Station ble åpnet 19. oktober 2002 og ligger i takstsone 1.
Saksefisk
Saksefisk er en art i gruppen karpefisker. Det er en liten tropisk ferskvannsfisk som finnes i Malaysia og Indonesia i Sørøst-Asia. Den blir opptil 13,5 cm lang og lever i innsjøer, sumper og saktestrømmende partier i elver, vanligvis i åpne områder. Den lever stort sett av eksogene insekter, men tar også makk og krepsdyr.
Sons of Norway (album)
Sons of Norway er et engelsk-språklig musikkalbum utgitt med The Kids i 1981.
Documenta 1
Den første documenta-utstillingen fant sted fra 16. juli til 18. september 1955 i den tyske byen Kassel. Det var den største og mest omfattende utstilling av moderne kunst i Vest-Tyskland etter andre verdenskrig. Kurator for documenta 1 var Arnold Bode. Documenta var et sidearrangement til Bundesgartenschau som også fant sted i Kassel dette året.
1569 Evita
1569 Evita er en hovedbelteasteroide. Den ble oppdaget 3. august 1948 av Miguel Itzigsohn ved La Plata Astronomical Observatory i La Plata.
Fylkesvei 5306
Fylkesvei 5306 går mellom Støbotn og Hesthaugen i Bergen kommune.
Frem til 2019 hadde veien betegnelsen fylkesvei 240 (Hordaland).
Ewe
Ewe er et kwa-språk som tales av rundt tre millioner mennesker av ewe-folket i Ghana, Togo og Benin. Ewe er del av en språkbunt av språk som også er i slekt, gbespråka, som blir snakka fra øst i Ghana til vest i Nigeria. Andre gbe-språk er blant annet fon og aja. Ewe er, som andre gbespråk, et tonespråk.
Ewe er et av de best dokumenterte språka i Afrika, delvis på grunn av arbeidet til Diedrich Hermann Westermann, som publiserte mange ordbøker og grammatikker over ewe og flere andre gbe-språk. Andre lingvister som har undersøkt ewe er blant annet Gilbert Ansre (tone, syntaks), Hounkpati B. Capo (fonologi, fonetikk), Herbert Stahlke (morfologi, tone), Roberto Pazzi (antropologi, leksikografi), Felix K. Ameka (semantikk, kognitiv lingvistikk) og Alan Stewart Duthie (semantikk, fonetikk).
Portland State University
Portland State University   er et delstatseid universitet i sentrum av Portland i delstaten Oregon, USA. Det er delstatens største universitet og ble opprettet i 1946 som Vanport Extension Center for å gi utdanning til returnerte krigsveteraner. Det fikk navnet Portland State Col i 1955, og introduserte masterprogrammer fra 1961 og doktorgradsprogrammer fra 1968. Universitetsstatusen ble innvilget året etter, og det inngår i Oregon University System.
Ved universitetet var det 24 254 studenter og 1 260 vitenskapelig ansatte i 2006, og samme året var skolepengene US$ 5 600 for studenter som er folkeregistrert i delstaten. Studiene gis opp til doktorgradsnivå.
Fagtilbudet inneholder de klassiske liberal arts-sammensetningene med humanistiske, sosialvitenskapelige og naturfaglige disipliner. Spesialiteten er interdisiplinære områdefag, blant annet Japanstudier, Asiastudier, Midtøstenstudier, indianerstudier (Native American Studies), jødiske studier, afroamerikanske studier og kvinnestudier.
I 2004 startet PSU opp et unikt fag innen biomedisinsk informatikk, sammen med Oregon Health & Science University. To forsøk på å slå de to universitetene sammen har strandet på grunn av motstand. I 2006 ble Northwest Center for Engineering, Science and Technology åpnet i en seremoni med Microsofts toppsjef Steve Ballmer.
Hot Club Records
Hot Club Records (etablert 1982 i Oslo) er et norsk, uavhengig plateselskap som også utgir DVD-er og bøker.
Zonic Entertainment
Zonic Entertainment ble etablert i 2006 som en underavdeling av Hot Club Records, og har spesialisert seg på musikk inspirert av Frank Zappa. Etableringen var et resultat av Jon Larsens interesse for komponisten Zappa, og en rekke av Zappas gamle medmusikanter har medvirket i Zonic-prosjekter, deriblant Tommy Mars, Bruce Fowler, Jimmy Carl Black, Arthur Barrow, Bunk Gardner, Don Preston og Vinni Colaiuta.
Plateutgivelser
'Gypsy Jazz Today Django Festival 7 (HCR 179, 2013)
Islands Brygge (andre betydninger)
Islands Brygge kan vise til flere lokaliteter på Amager:
New York City Department of Correction
New York City Department of Correction er New Yorks kommunale kriminalomsorgsetat og har til enhver tid mellom 13 000 og 18 000 innsatte. Etaten driver en rekke fengsler og arresthus på Rikers Island, samt bydelsfenglser i Brooklyn, The Bronx, Manhattan og Queens. I tillegg har etaten ansvar for forvaringsavdelinger ved kommunens og delstatens domstoler i New York, og fengselsavdelinger ved Elmhurst General Hospital og Bellevue Hospital. Etaten har 9 500 uniformerte tjenestemenn og 1 400 sivilt tilsatte.
Cupha
Cupha er en slekt av sommerfugler som hører til underfamilien Heliconiinae i den store familien flikvinger (Nymphalidae). Disse tropiske sommerfuglene lever i Sørøst-Asia.
Utseende
Middelsstore til ganske store, bredvingede, brune eller oransje sommerfugler. Vingene er rundede. Vingene har gjerne et bredt, lyst tverrbånd og mørkere spiss i forvingen.
Levevis
Disse sommerfuglene kan bruke planter fra flere ulike familier som larvenes fødeplanter: pilefamilien (Salicaceae, slektene Flacourtia, Scolopia, Xylosma og Homalium), Phyllanthaceae (slekten Breynia) og Sapindaceae (slekten Lepisanthus).
Utbredelse
Slekten er utbredt i Sørøst-Asia, fra Sri Lanka i vest til Japan i nordøst og øst til Australia i sørøst.
Thailands toppserie i fotball
Thailands toppserie i fotball (thai: ไทยลีก 1) er den øverste divisjonen i fotball i Thailand.
Ove Verner Hansen
Ove Verner Hansen (født 20. juli 1932 i Helsingør, død 20. februar 2016 i Gentofte ) var en dansk operasanger og skuespiller, blant annet kjent som «Biffen» i de norske filmene om Olsenbanden og Bøffen i de danske filmene. Han spilte i 16 Olsenbanden-filmer; fem norske og elleve danske.
Equus (skuespill)
Equus er et skuespill av den britiske dramatikeren og forfatteren Peter Shaffer. Stykket hadde premiere i London i 1973.
Equus (uttales e'kvus) er det latinske ordet for hest.
Om stykket
Stykket handler om en psykisk syk gutt, Alan Strang, som har stukket ut øynene på seks hester på et ridesenter i New Hampshire i England. Den overarbeidede psykiateren Martin Dysart får i oppgave å behandle gutten. Dysart prøver å finne årsakene til hvorfor gutten har gjort denne forferdelige handlingen, og guttens opplevelser blir iscenesatt mens psykiateren står på siden og ser på, så å si. Psykiateren prøver å behandle gutten, samtidig som han kjemper med å finne mening i sin egen tilværelse. Han blir etterhvert svært selvkritisk.
Andre viktig temaer i stykket er religiøsitet, noe som kommer til uttrykk ved guttens nærmest religiøse forhold til hester og referansene til offerritualer i antikkens Hellas.
Hestene i stykket blir spilt av skuespillere i hestekostymer.
Filmatisering
Equus ble filmatisert i 1977 med Richard Burton og Peter Firth i rollene som psykiateren og unggutten. Regien var ved Sidney Lumet.
Thialf
Thialf er et isstadion i Heerenveen i Friesland som består av to ishaller. I den ene befinner en skøytehall med en 400 meters bane, den andre er en ishockeyhall. Skøytebanen er Nederlands viktigste. Skøytehallen brukes primært til hurtigløp på skøyter og har en tilskuerkapasietet på 12 500. Navnet Thialf kommer fra navnet Thialfi (Tjalve) som var navnet til den norrøne guden Tors tjener.
Historie
Opprinnelig var Thialf et kompleks som bestod av en utendørs kunstisbane og en ishockeyhall. 14. oktober 1967 åpnet prinsesse Christina komplekset. Ved åpningen hadde kun ishockeyhallen tak, 400 metersbanen fikk ikke tak før i 1986. I 1986 var Thialf verdens første skøytehall med en bane på 400 meter, banen var den andre i verden som fikk tak, Sportforum Hohenschönhausen i Berlin var åpnet et år tidligere. I løpet av den første sesongen (1986/-87) innendørsbanen var i bruk, ble ti verdensrekorder slått.
Frem til åpningen av skøytehallen i Calgary i 1987 var Thialf verdens hurtigste skøytebane. Selv om den ikke lenger er verdens hurtigste, er den fremdeles kjent blant skøyteløperne for sin gode atmosfære.
Hallen brukes ikke bare til skøyteløp; det arrangeres også for eksempel dance-fester der. I oktober 1992, mars 1993 og oktober 1999 ble dancefesten «Thunderdome» arrangert her.
1570 Brunonia
1570 Brunonia er en hovedbelteasteroide og går i bane innenfor asteroidefamilien Koronis. Den ble oppdaget 9. oktober 1948 av Sylvain Julien Victor Arend ved Observatoire Royal de Belgique i Uccle.
Assamesisk
Assamesisk er et indoarisk språk som hovedsakelig tales i delstaten Assam i India, samt i delstaten Arunachal Pradesh og i Bangladesh og Bhutan. Det er det østligste indoeuropeiske språket, og tales av over 15 millioner mennesker.
Hetman
Hetman var en embetstittel fra Det polsk-litauiske samveldet og blant kosakkene.
I Polen-Litauen
I Polen-Litauen oppstod tittelen i 1505, og betegnet da den øverste militære lederen etter kongen. I begynnelsen ble embedet opprettet ved behov, men fra 1581 var det fire permanente hetman-verv: En felthetman (hetman polny) og en storhetman (hetman wielki) i hver av delene i riket (Kongedømmet Polen og Storhertugdømmet Litauen). Vervene var i utgangspunktet gitt på livstid, og kunne ikke trekkes tilbake med mindre det var snakk om høyforræderi. Storhetmanen virket ved hoffet og var ansvarlig for generell administrasjon og hærens interesser. Felthetmanen befant seg vanligvis ute i felten med små militære avdelinger for å beskytte rikets grenser, særlig i øst. Felthetmanen var underlagt storhetmanen, og begge stillingene var uavhengige for Kongedømmet og Litauen (henholdsvis hetman koronny (Kongehetman, egentlig «Kronehetman») og hetman litewski (litauisk hetman)). Reformer i 1776 begrenset hetmanenes makt, og etter polens tredje deling i 1795 gikk tittelen ut av bruk.
I Ukraina
Fra andre halvdel av 1500-tallet betegnet hetman også lederen for kosakkene i Ukraina. Man ble valgt inn i embedet, men hetmanen hadde likevel vide fullmakter og kunne egenhendig lage lover. Han var også øverste militære leder. Under Bogdan Khmelnytskijs styre var hetmanen også statsoverhode i Det kosakkiske hetmanatet. Kirill Razumovskij var hetman fra 1750 til 1764. Etter at kosakkene kom inn under Russland ble tittelen etter hvert avskaffet av Katarina II i 1764.
Ismael Cortinas
Ismael Cortinas er en by i Flores-departementet i det sørlige Uruguay. Byen har om lag 1 069 innbyggere. Den er oppkalt etter Ismael Cortinas (1884–1940), politiker og dramatiker.
Befolkning
Ismael Cortinas har 1 069 innbyggere (beregning 2004)
Kilde:
Hempstead
Hempstead har flere betydninger:
Ismael Cortinas
Kommune
Byens ordfører (alcaldesa) er Luz Echande.
Transport
Ruta 23 forbinder Ismael Cortinas med San José.
Herdlevær
Herdlevær har i tidlige tider vært et utvær og sesongbosted for fiskere (kalt toskere) og en finner spor tilbake til tidlig vikingtid. Det finnes også beviser på at Håkon Håkonsson har vært på Herdlevær før han skulle på tokt i Skottland i 1263. Herdlevær er også kjent for å være stedet der Egil Skallagrimson satt nidstang mot Eirik Blodøks. Hestehodet skal ha blitt satt på en haug som fremdeles heter Hesthøyen. Hestehodet skal ha vært rettet mot kongsgården på Herdla. Før dette har det og sannsynligvis vært bosetting på disse øyene. Det er funnet pilspisser og verktøy som trolig stammer fra steinalderen.
1571 Cesco
1571 Cesco er en hovedbelteasteroide. Den ble oppdaget 20. mars 1950 av Miguel Itzigsohn ved La Plata Astronomical Observatory i La Plata.
Fijiansk
Fijiansk er et oseanisk språk som snakkes på Fiji, og er offisielt språk der. 350 000 mennesker på Fiji snakker fijiansk, hvilket er under halvparten av befolkninga, men det er 200 000 mennesker til som har det som fremmedspråk. Fijiansk ble offisielt språk på Fiji med grunnloven fra 1997, sammen med engelsk og hindustani. Fijiansk er et VOS-språk («Elsker deg jeg»).
Kvelning
Kvelning er det å kveles, det vil si å miste lufttilførselen til lungene. Dette medfører oksygentap, hvorpå etter kort tid besvimelse intreffer, og etter det igjen, døden. Kvelning kan inntreffe i form av drap, for eksempel henging, men det kan også forekomme som følge av sykdommer eller ulykker, for eksempel hevelse i halsen som gjør det for vanskelig å puste, eller drukning.
Kvelning er blant de vanligste dødsårsakene blant barn under tre år, da ved at mat eller et annet fremmedlegeme har satt seg fast i halsen.
Phalanta
Phalanta er en slekt av sommerfugler som hører til underfamilien Heliconiinae i den store familien flikvinger (Nymphalidae). Disse tropiske sommerfuglene lever i Afrika.
Utseende
Middelsstore, oransje og svarte sommerfugler. De ligner mye på perlemorvinger (Argynnini) men hører neppe til i denne gruppen. Undersiden er lysbrun med svarte og hvite tverrlinjer, av og til med innslag av blått.
Levevis
Larvene lever for det meste på planter i pilefamilien (Salicaceae). Disse sommerfuglene finnes helst i åpne områder, som savanne og lysninger i skogen.
Utbredelse
Slekten er utbredt i tropisk Afrika, inkludert Madagaskar. Et unntak er arten Phalanta alcippe som lever i Sørøst-Asia,mens Phalanta phalantha er meget vidt utbredt i begge områder.
Actias artemis
Actias artemis er en sommerfugl som tilhører familien påfuglspinnere (Saturniidae). Denne store, blekgrønne arten finnes i Japan, Korea, Kina, India og Malaysia, nordover til Kurilene.
Utseende
En ganske stor (vingespenn ca. 100 mm), blekgrønn spinner. Forvingenes fremkant og den fremste delen av brystet (kragen) er brunrøde. Hver vinge har en liten øyeflekk. Bakvingene er trukket ut til en forholdsvis kort og bred, utoverbøyd stjert. Larven er grønn, med kjegleformede utvekster som har en kvast av stive hår i spissen.
Levevis
Larvene lever på vier (Salix), bjørk (Betula) og valnøtt (Juglans). Som hos andre påfuglspinnere har de voksne sommerfuglene reduserte munndeler, de tar ikke næring til seg og lever bare noen få dager. Hunnen sender ut feromoner som gjøre at de aktive hannene med sine fjærformede antenner kan finne den på lang avstand.
Council of Economic Advisers
Council of Economic Advisers (CEA) (Råd for økonomiske rådgivere) er en avdeling av USAs presidents kanselli (executive office) i Det hvite hus, og utgjør presidentens nærmeste økonomiske rådgivere. CEA forbereder også den årlige Economic Report of the President.
Rådet består av en leder og to medlemmer, med en stab bestående av ca. 20 økonomer og tre statistikere. I 2009 er rådet ledet av Christina Romer, med Austan Goolsbee og Cecilia Rouse som rådsmedlemmer.
Rådets tre medlemmer blir nominert av presidenten, og godkjent av senatet.
Rådsledere og medlemmer
Rådsledere:
Andre innflytelsesrike medlemmer:
Fjæremannshus
Fjæremannshus var en type sesongbolig for fiskere, små fiskebuer som ble benyttet av bønder og innlandsboende som overnattingssted i fiskesesongen.
Enkelte av fjæremannshusene kan tidfestes tilbake til Mellomalderen og forhistorisktid. I Øygarden vest for Bergen finner en enda rester og grunner av slike hus ved Breiviksundet, på Skogsøy og Herdlevær. Noen fjæremannshus var i bruk inntil 1900 års skiftet. Det var fjordbøndene fra de indre bygdene i Nordhordland som eide og brukte husa. Navnet Fjæremannshus kommer av det gammelnorske ordet "fjardhmadr" som tyder fjordmann, en person som har sitt hjemsted i en fjord. Fjæremennene kom fra bygder som Herdla, Radøy, Toska og andre steder i Nordhordland og kom ut til kysten for å delta i vinter- eller vårsildefisket.
Fjæremannshusene var små tømrede hus tekket med torv og never. Husa hadde to rom, et fremrom, "skot" der en hadde brensel tønner og salt, og et rom for klær og utstyr. I dette innerste rommet både sov, kokte mat og oppholdt man seg. Det er ulike kjente teknikker som er benyttet i disse buene. En vanlig byggteknikk var såkalt grindverksbygg.
William C. Allen
William Clifford Allen (født 15. mars 1937 i Nassau) er en bahamansk økonom og politiker.
Han har en bachelorgrad i regnskap The School of Commerce ved New York University, og en mastergrad i internasjonal finans fra Baruch College ved City University of New York.
Han var sentralbanksjef for Bahamas' sentralbank fra 1980 til 1987, da James H. Smith overtok stillingen. Før dette hadde han bl.a. jobbet som internrevisor for finanshuset Stone and Webster Securities i New York fra 1965-68, og budsjettansvarlig for J.C. Penney Companys hovedkontor i New York fra 1968 til 1970.
I 1970 begynte han i sentralbankens forløper, Bahamas Monetary Authority. Han startet som forskningssjef, ble visesentralbanksjef (Deputy Governor) fra 1974 og sentralbanksjef fra 1980. I tillegg var han styreformann for Bahamasair fra 1973 til 1980, men trappet ned til visestyreformann i 1980 da han ble sentralbanksjef.
Allen har også vært senator, og har vært minister i mange år: Finans- og planleggingsminister 1992-93, minister for planlegging og offentlig tjenesteyting 1993-95, deretter finans- og planleggingsminister igjen fra 1995, en posisjon han ble gjenvalgt til i 1997. I 2000 ble hans departement omgjort slik at han ble kun finansminister, men departementet fikk da også ansvaret for privatiseringen, samt kontakten med The Bahamas Telecommunications Corporation, Verdipapirsentralen og Cable Bahamas, Bahamas' største kabel-TV-selskap.
Allen fikk som minister også i oppgave å sørge for at Bahamas utvikler seg til et senter for elektronisk handel.
Han er gift og har fire barn.
1572 Posnania
1572 Posnania er en hovedbelteasteroide. Den ble oppdaget 22. september 1949 av Jerzy Dobrzycki og Andrzej Kwiek ved Poznań Observatory i Poznań.
Islands Brygge (vei)
Islands Brygge er en større vei på det vestlige Amager, København, som fra nord løper fra krysset mellom Langebrogate og Ved Langebro like nord for Langebro ved Stadsgraven langs havnen. Den går ca. 2,1 km i omtrentlig syd-sydvestlig retning til Nokken hvor den går over i Nokken strandvej. Det er forbindelse med sykkelsti til Slusen og Sjællandsbroen.
Veien er navngitt av borgerrepresentasjonen den 27. november 1905 og har blitt til i flere etapper sydover ettersom området ble oppfylt. Område var, inntil 1904, en del av Kalveboderne. Kystlinjen lå cirka hvor Artillerivej ligger i dag.
Det nevnes ofte at Islands Brygge har sitt navn fordi passasjerskipet til Island la til her. Der har imidlertid aldri vært noe passasjertransport fra Islands Brygge. Navnet stammer i stedet fra bankdirektør Axel Heide, som foreslo navnet sammen med en lang rekke andre gatenavn i bydelen da kvarteret ble oppfylt i perioden 1904–05. Heide var tett knyttet til DFDS som hadde skip med islandske navn.
Salamis (andre betydninger)
Salamis kan vise til:
Shipibo
Shipibo er et panoansk språk som blir talt av omtrent 26 000 mennesker i Peru. Det er fire dialekter av shipibo: conibo, shitibo, pisquibo og shipibo.
Rudolf Augstein
Under den såkalte Spiegelaffæren ble Der Spiegels redaksjonslokaler 26. oktober 1962 gjennomsøkt av politiet. Riksadvokaten mistenkte at en artikkel i magasinet 6. oktober 1962 bygget på forsvarshemmeligheter. Flere redaktører ble arrestert. Da Augstein meldte seg for politiet, ble han også arrestert og satt fengslet til februar 1963. Det ble senere slått fast av Tysklands høyesterett at ingen i redaksjonen hadde gjort noe ulovlig.
Georg Riedel
Georg Riedel (født 8. januar 1934 i Karlsbad, Tsjekkoslovakia) er en svensk jazzmusiker (kontrabass) og komponist.
Virke
Georg Riedel er særlig kjent for sin filmmusikk til svenske familiefilmer basert på bøker av Astrid Lindgren, blant annet Emil, Pippi og Alle vi barna i Bakkebygrenda. Flere av hans visemelodier derfra har blitt svensk folkeeie og en del av moderne svensk barnekultur. Riedel har også samarbeidet på en rekke plateutgivelser med svenske jazzartister, som Jan Johansson (på Jazz på svenska fra 1964 ), Arne Domnérus, Lars Gullin, Radiojazzbandet og Gunnar Svensson, Rune Gustafsson, samt norske Egil Johansen. En av hans nyeste innspillinger er med Jan Lundgren (Lockrop fra 2006).
I tillegg har Riedel skrevet en del kunstmusikk, eksempelvis en opera etter August Strindbergs Hemsöborna for Folkoperan i Stockholm, og kormusikk til tekster av Tomas Tranströmer og korverket Passion för Jorden (2009) til en tekst av Karin Liungman.
Filmmusikk (utvalg)
Georg Riedel har skrevet musikk til flere filmer, blant annet disse (svenske titler):
Antonia
Antonia er et kvinnenavn dannet av mannsnavnet Anton, som er avledet av det romerske slektsnavnet Antonius. Navnet stammer muligens fra det greske ordet ánthos, «blomster».
Kjente personer med navnet
Personene i listen er ordnet kronologisk etter fødselsår.
1573 Väisälä
1573 Väisälä er en hovedbelteasteroide. Den ble oppdaget 27. oktober 1949 av Sylvain Julien Victor Arend ved Observatoire Royal de Belgique i Uccle. Asteroiden er oppkalt etter den finske astronomen Yrjö Väisälä.
Gileki
Gileki er et iransk språk som tales i provinsen Gīlān i Iran, ved kysten av Kaspihavet. Språket er nært beslekta med manzandarani, og er også i slekt med zazaisk som snakkes i østlige Tyrkia. De fleste gileki-talende snakker persisk som andrespråk.
Annibale Carracci
Annibale Carracci (født 3. november 1560 i Bologna i Kirkestaten, død 15. juli 1609 i Roma) var en prominent italiensk maler og grafiker i barokken.
I sin fortegnelse Idea hyllet 1600-tallskritikeren Giovanni Bellori Carracci som selve personifiseringen av den romerske barokken. Carracci er blant annet kjent for sin versjon av «Virgin with St John and St Catherine» (1593).
Tidlig karriere
På begynnelsen av 1580-tallet startet Annibales søskenbarn Ludovico Carracci og bror Agostino Carracci et malerakademi i Bologna, Accademia dei Desiderosi (i betydningen «ønske om berømmelse og lærdom»), som senere ble kalt Accademia degli Incamminati (akademiet for de fremadstormende), og til slutt Skolen for de eklektiske.
Det er vanskelig å skille Carracci-brødrenes individuelle bidrag på mange av deres tidlige verk, så som freskene i Palazzo Fava i Bologna (ca. 1583-84). De arbeidet sammen i Bologna fram til 1595, da Annibale, som var mest kjent, ble kalt til Roma av kardinal Odoardo Cardinal Farnese for å dekorere galleriet i Palazzo Farnese.
Freskene i Palazzo Farnese
Annibales første jobb i Palazzo Farnese var et lite rom som het Camerino. I 1595-97 malte han her historier om Herkules, som passet bra siden rommet også huset en gresk-romersk skulptur av ham. Senere i 1597 ledet han en gruppe malere som malte fresker i taket i den store salongen med temaet The Loves of the Gods. Selv om taket er svært detaljert og samspiller med illusjonistiske elementer, er det rammet inn i en stram renessansedekor, inspirert av blant andre Michelangelos sixtinske kapell og freskene i Villa Farnesina. Hans arbeider her inspirerte den senere strømmen av illusjonisme i barokken, ved blant andre Pietro da Cortona, Giovanni Lanfranco og senere Andrea Pozzo og Giovanni Battista Gaulli.
Gjennom 1800- og 1900-tallet ble taket i Farnese-palasset regnet blant de mest innflytelsesrike mesterverkene innen freskemaling. Det ble ikke bare sett på som en lærebok innen heltefigurer, men også som en modell for maleteknikk. Annibale lagde hundrevis av forarbeider før han malte taket.
«Domine quo vadis?»
Kristus bar på sitt kors da han i en åpenbarelse viste seg for Peter ved Via Appia. Peter, som var på flukt fra byen, spurte «Domine, quo vadis?», «Herre, hvor er du på vei?». Kristus svarte at han var på vei til Roma for å la seg korsfestes enda en gang. Da gikk det opp for Peter hva Kristus mente, og han vendte tilbake til Roma for å lide sitt martyrium.
Annibale Carracci viste stor følsomhet for detaljer i maleriet, særlig for landskapet. Den harmoniske komposisjonen og vakre personskildringen minner om Rafaels og Michelangelos maleri, hvilket tyder på at kunstneren ønsket føre en klassisk manér tilbake til det tidlige 1600-tallets Roma. Carraccis stil karakteriseres av naturalisme, men framfor alt av klassisisme. Han iakttok den menneskelige anatomiens oppbygning, men la til dette visse idealiserende drag.
Hans presisjon i gestikuleringene har påvirket Nicolas Poussin og med ham hele formspråket med gestikulering innen malekunsten.
Andre verk
Annibale var en av de første italienske malerne som lot landskapet spille en viktigere rolle enn personene på bildet, slik som hans mesterverk «Flukten fra Egypt». Denne sjangeren ble også fulgt opp av hans favorittelev Domenichino og Claude Lorrain.
Annibales kunst hadde også en mindre formell side, som kommer fram i hans tidlige verk og hans karikaturer. Annibale tilskrives ofte æren for å ha oppfunnet denne kunstformen. Eksempler på dette er «Slakterbutikken» («The Butcher's Shop», 1580) og «Bønnespiseren» («The Beaneater», 1590).
Carracci-brødrene jobbet ofte sammen. Agostino assisterte Annibale i Farnese-galleriet fra 1597 til 1600, men han jobbet mer som lærer og gravør. Hans systematiske anatomiske studier ble gravert etter hans død, og ble brukt i nesten to århundrer i undervisningssammenheng.